《绿意 秋簟》
清代·程颂万

玉肌寒沁，翠帘不卷，平贴波影。恰好初凉，半褪纱衣，八尺钿床刚称。

湘妃忍渍眠时泪，有点点、断红斑认。记贪欢、一晌留郎，却怪夜阑清冷。

昨夕痕酥玉体，背人灯、下看如掏纤印。特地商量，换了龙须，蓦近中秋时分。

江干黄竹依然在，是作了、女儿箱剩。怕冰魂、夜夜销来，帐外烛花低哂。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。